ΓΡΑΠΤΗ ΕΡΩΤΗΣΗ E-1070/02

υποβολή: Chris Davies (ELDR) προς την Επιτροπή

(17 Απριλίου 2002)

Θέμα: Ασφάλεια των πλοίων

Μετά την έκθεση του βρετανού δικαστή κ. Justice Colman για το ατύχημα του μότορσιπ Derbyshire, το πιο πρόσφατο ατύχημα τουπό κυπριακή σημαία φορτηγού πλοίου μεταφοράς χύδην φορτίου Christopher τον περασμένο χρόνο, και τις ανησυχίες που εκφράστηκαν για την πλοϊμότητα των πριν από το 1998 φορτηγών μεταφοράς φορτίου χύδην, τί μέτρα έχει λάβει η Επιτροπή για να μειώσει τη νηολόγηση τέτοιων πλοίων ή για να καθιερώσει την διεξαγωγή ελέγχων όσον αφορά τη χρησιμοποίησή τους στα ύδατα της Ευρωπαϊκής Ένωσης·

Απάντηση της κας de Palacio εξ ονόματος της Επιτροπής

(28 Μαΐου 2002)

Ο μεγάλος αριθμός ναυαγίων των φορτηγών πλοίων μεταφοράς φορτίου χύδην, κατά τις παρελθούσες δεκαετίες, και η επακόλουθη τραγική απώλεια ανθρωπίνων ζωών παραμένει ένα ζήτημα που απασχολεί σοβαρά την Επιτροπή. Στο παρελθόν, η Επιτροπή συνεισέφερε στις δαπάνες για τη διερεύνηση των αιτίων της απώλειας του μότορσιπ Derbyshire και επί του παρόντος παρέχει χρηματοδοτικήποστήριξη στο Royal Institute of Naval Architects στο Ηνωμένο Βασίλειο, το οποίο συντονίζει σε διεθνές επίπεδο τη μελέτη για την επίσημη εκτίμηση της ασφάλειας (Formal Safety Assessment (FSA)) σχετικά με την ασφάλεια των φορτηγών πλοίων μεταφοράς φορτίου χύδην. Το έργο αυτό ανελήφθη κατόπιν της παρότρυνσης της Επιτροπής Ναυτικής Ασφάλειας του Διεθνούς Ναυτιλιακού Οργανισμού, με σκοπό τη διατύπωση συστάσεων για τον σχεδιασμό ασφαλέστερων πλοίων.

Η νηολόγηση των πλοίων είναι θέμα που εναπόκειται στα επιμέρους κράτη μέλη, τα οποία εξασφαλίζουν, σύμφωνα με την οδηγία 94/57/ΕΚ(1) του Συμβουλίου, ότι οι αρμόδιες αρχές τους μπορούν να διασφαλίζουν την δέουσα εφαρμογή των διατάξεων των διεθνών συμβάσεων, και ειδικότερα εκείνων που αφορούν την επιθεώρηση και την εξέταση πλοίων που φέρουν τη σημαία τους.

Το πρόβλημα που αφορά ιδιαίτερα τα ατυχήματα των φορτηγών πλοίων μεταφοράς φορτίου χύδην είναι η μεγάλη απώλεια ανθρωπίνων ζωών την οποία συνεπάγεται η βύθιση, όταν η αιτία είναι, ή φαίνεται ότι είναι, βλάβη στα δομικά μέρη του πλοίου. Το γεγονός αυτό ώθησε τη διεθνή ναυτιλιακή κοινότητα να λάβει, κατά πρώτον, μέτρα για την ενίσχυση της ακεραιότητας της κατασκευής των φορτηγών πλοίων μεταφοράς ξηρού φορτίου, με εστίαση κυρίως στη συντήρηση και την αύξηση της ενίσχυσης του κύτους του πλοίου. Για ναποστηρίξει αυτές τις εξελίξεις, η Ευρωπαϊκή Ένωση ενέκρινε ορισμένα μέτρα για τον έλεγχο του κράτους του λιμένα(2), με σκοπό την επιβολή αυστηροτέρων προτύπων για τη συντήρηση των φορτηγών πλοίων μεταφοράς ξηρού φορτίου.

Έχουν επισημανθεί από τη διεθνή έρευνα και άλλοι παράγοντες που μπορεί να συντείνουν στη διάρρηξη του κύτους, όπως ηπερβολική καταπόνηση λόγω εσφαλμένης φόρτωσης και οιλικές ζημίες που προκαλούνται στο κύτος φορτίου κατά την εκφόρτωση. Για την αντιμετώπιση αυτού του ζητήματος, εκδόθηκε προσφάτως η οδηγία 2001/96/ΕΚ(3).

(1) Οδηγία 94/57/ΕΚ του Συμβουλίου της 22ας Νοεμβρίου 1994 σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών, ΕΕ L 319 της 12.12.1994.

(2) Οδηγία 2001/106/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 2001, που τροποποιεί την οδηγία 95/21/ΕΚ του Συμβουλίου για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδαταπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα), ΕΕ L 19 της 22.1.2002.

(3) Οδηγία 2001/96/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2001, σχετικά με τον καθορισμό εναρμονισμένων απαιτήσεων και διαδικασιών για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην, ΕΕ L 13 της 16.1.2002.